Tí skulu fólk, sum fara í annað land at arbeiða, og sum vilja sleppa undan at gjalda avgjøld í arbeiðslandinum, venda sær til Almannaverkið hesum viðvíkjandi. Almannaverkið útflýggjar spurnablað, sum skal fyllast út og latast stovninum aftur. Síðan verður eitt oyðublað, sum eitur N 101 FO, útskrivað og sent myndugleikunum í arbeiðslandinum. Treytir Føroyskur arbeiðsgevari, sum átekur sær arbeiðsuppgávur uttanlands og hevur arbeiðstakarar við sær, sum eru búsitandi í Føroyum, eigur at avklára hesi viðurskifti, áðrenn farið verður avstað. Velur tú at tryggja teg undir sosialu skipanunum í arbeiðslandinum, hevur tú eisini ávís rættindi til veitingar haðani, men velur tú at søkja um undantak frá at rinda til skipanirnar í arbeiðslandinum, sigur tú frá tær øll rættindi haðani. Fyri allar fakbólkar er galdandi, at tá ella um tú skiftir arbeiðsgevara, skal søkjast av nýggjum, um tú framvegis vilt vera umfatað/ur av føroyskari lóggávu. Svartíð Almannaverkið hevur sum mál at svara umsókn um familjuískoyti innan ein mánað. Aftrat kemur tíðin, tað tekur at fáa møguligar aðrar upplýsingar.